obat generik herpes zoster | obat herpes pada kulit
Obat Herpes Genital, Cara Menyembuhkan Herpes, Obat Herpes Kulit, Obat Alami Menyembuhkan Penyakit Herpes, Obat Herpes Alami Cepat Sembuh, Obat Herbal Herpes Zoster Aqua Computer Cuplex Kryos Edelstahl / Messing (vernickelt) / Silber CPU Kühler - WaKü CPU
EK Water Blocks Supremacy EVO CSQ Acrylglas / Nickel CPU K&u Hoe dringend is daai WhatsApp van jou regtig? | Netwerk24
Deur Alet Janse van Rensburg, Noordwes-Universiteit 18 April 2019 13:22
As ek vroegoggend bel, pla ek dalk die mense terwyl hulle ontbyt eet. In die middel van die dag sal daar dalk niemand by die huis wees nie. Oor middagete pla ’n mens nie en ook nie direk ná middagete nie, want dan bel jy dalk iemand uit sy middagslapie uit. So dis veilig om te bel ná middagslapie-tyd, maar voor aandete en die nuus. Na die nuus is dit ook veilig om te bel mits dit nog voor slaaptyd en huisgodsdiens is.
Dit was my eerste inleiding tot kommunikasiekunde as ’n laerskoolkind wat net die bure se kind wou bel op die Telkom-lyn om te vra watter klankwoorde ek moet oefen vir môre se klas. Vandag bestaan daardie kursus nie meer nie. Dit is uitgefaseer en dit wil vir my lyk asof dit nou oukei is om enigiemand op enige (ongeleë) tyd van die dag te kontak.
Studente se biologiese horlosie
’n Student se biologiese horlosie is geherprogrammeer. Stap 01:00 in enige kampuskoshuis op die jolige Pukke se Potchefstroomkampus in en jy sal nog heelwat wakker mense moet groet in die gange. Die herprogrammeringsproses is maklik: voeg een deurnagsessie by ’n daaropvolgende middagslapie en voila! Jy het effektief dag en nag omgeruil en jou slaappatroon is iets van die verlede.
Ek verlang na berekende kwaliteit-kommunikasie, eerder as kwantiteit-kommunikasie.
Dit is skokkend dat ek daardie tyd van die oggend nog ’n hele kortverhaalbundel kan saamstel van die boodskappe wat ek ontvang en omtrent die bykomende podsending kan uitgee van stemnotas van langer as ’n minuut.
Ek snak na my asem as daardie boodskappe nie eens dringend of werkverwant is nie (met “werk” bedoel ek iets waarvoor ek ten minste minimum loon betaal word). Nee – dit was seker iemand wat (nes die laerskool-ek) wil weet oor ’n klas of ’n taak of ’n spertyd. Of (maak jou emosioneel gereed hiervoor) ’n WhatsApp-groep waarop mense daardie tyd van die oggend ’n peiling hou oor wanneer ’n gerieflike tyd sal wees om ’n vergadering te hou, of wat die saak ook al mag wees. Die ironie: skeduleer ’n gerieflike tyd op ’n ongerieflike tyd.
Nee dankie vir grootmaat
Toegegee, ’n mens sit gewoonlik jou “hart-en-long-masjien” (soos my ouers na selfone verwys het voordat hulle self daaraan verslaaf geraak het) op silent.
Maar dan word ek steeds met ’n klomp boodskappe en ’n agterstand wakker en bestee sodoende die eerste 30 minute van my dag daaraan om boodskappe te antwoord of om op die hoogte te kom van die veranderende planne op groepe.
Hopelik bereik dit ook persoonlike kommunikasie en sal mense weer hulself afvra: Is dit werklik nodig om hierdie boodskap te stuur op hierdie ongeleë tyd?
Om mense direkte toegang tot jou persoonlike WhatsApp te gee, maak kommunikasie gerieflik, maar daardie boodskappe het ’n manier om aan te dring daarop om geantwoord te word. WhatsApp en ander platforms waarop persoonlike boodskappe gestuur word, gee ook aanleiding daartoe dat mense vasgestelde afsprake meer geredelik verander.
Ek verlang na berekende kwaliteit-kommunikasie, eerder as kwantiteit-kommunikasie. Ek identifiseer met ’n terugkeer daarna (kwaliteit-kommunikasie) op sosiale media waar besighede groot moeite doen daarmee om nie te veel materiaal te deel nie en om hul inhoud op tye te plaas waarin die gebruikers meer geneig is om die platform te gebruik.